CELEX: 62019TN0588
Language: el
Date: 2019-08-27 00:00:00
Title: Υπόθεση T-588/19: Προσφυγή της 27ης Αυγούστου 2019 – Novomatic κατά EUIPO – adp Gauselmann (Power Stars)

7.10.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 337/22
            
         
      Προσφυγή της 27ης Αυγούστου 2019 – Novomatic κατά EUIPO – adp Gauselmann (Power Stars)
      (Υπόθεση T-588/19)
      (2019/C 337/23)
      Γλώσσα του δικογράφου της προσφυγής: η γερμανική
      
         Διάδικοι
      
      
         Προσφεύγουσα: Novomatic AG (Gumpoldskirchen, Αυστρία) (εκπρόσωπος: M. Ringer, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Αντίδικος ενώπιον του τμήματος προσφυγών: adp Gauselmann GmbH (Lübbecke, Γερμανία)
      
         Στοιχεία σχετικά με τη διαδικασία ενώπιον του EUIPO
      
      
         Δικαιούχος του επίδικου σήματος: Η προσφεύγουσα
      
         Επίδικο σήμα: Εικονιστικό σήμα της Ευρωπαϊκής Ένωσης Power Stars – Υπ’ αριθ. 8 435 695 σήμα της Ευρωπαϊκής Ένωσης
      
         Διαδικασία ενώπιον του EUIPO: Διαδικασία για την κήρυξη ακυρότητας
      
         Προσβαλλόμενη απόφαση: Απόφαση του δευτέρου τμήματος προσφυγών του EUIPO της 13ης Ιουνίου 2019 στην υπόθεση R 2038/2018-2
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την προσβαλλόμενη απόφαση κατά το μέτρο που με αυτήν απορρίφθηκε η προσφυγή με αίτημα την έκπτωση από τα δικαιώματα επί του υπ’ αριθ. 8 435 695 σήματος της Ευρωπαϊκής Ένωσης για τα εξής προϊόντα: «Λογισμικό ειδικότερα για παιχνίδια καζίνο και παιχνίδια σε αίθουσες με τυχερά παιχνίδια, για αυτόματα μηχανήματα τυχερών παιχνιδιών, μηχανές τυχερών παιχνιδιών ή αυτόματα μηχανήματα για βιντεοπαιχνίδια με κληρώσεις ή τυχερά παιχνίδια μέσω του Διαδικτύου, παιχνίδια καζίνο, αυτόματα μηχανήματα τυχερών παιχνιδιών και μηχανήματα τυχερών παιχνιδιών, ειδικότερα για επαγγελματική χρήση σε καζίνο και σε αίθουσες με τυχερά παιχνίδια με ή χωρίς αποπληρωμή κερδών ή τυχερά παιχνίδια μέσω του Διαδικτύου· Μηχανές τυχερών παιχνιδιών και/ή ηλεκτρονικές συσκευές παιχνιδιών που παίζονται με χρήματα με ή χωρίς δυνατότητα κέρδους· Ηλεκτρονικές ή ηλεκτροτεχνικές συσκευές τυχερών παιχνιδιών, αυτόματα μηχανήματα τυχερών παιχνιδιών, μηχανήματα τυχερών παιχνιδιών, μηχανές τυχερών παιχνιδιών που ενεργοποιούνται με την εισαγωγή κέρματος, μάρκας, χαρτονομίσματος, εισιτηρίου ή μέσω ηλεκτρονικών, μαγνητικών ή βιομετρικών μέσων αποθήκευσης, ειδικότερα για επαγγελματική χρήση σε καζίνο και αίθουσες τυχερών παιχνιδιών με ή χωρίς αποπληρωμή κερδών· Περιβλήματα για μηχανές τυχερών παιχνιδιών, συσκευές τυχερών παιχνιδιών, αυτόματα μηχανήματα τυχερών παιχνιδιών και μηχανήματα τυχερών παιχνιδιών· Ηλεκτρικές, ηλεκτρονικές ή ηλεκτρομηχανικές συσκευές για τη διεξαγωγή παιχνιδιών μπίνγκο, παιχνιδιών με κληρώσεις ή βιντεοπαιχνιδιών με κληρώσεις, δικτυωμένες ή μη· Ηλεκτροπνευματικές και ηλεκτρικές μηχανές έλξης (αυτόματα μηχανήματα παιχνιδιών)» και να μεταρρυθμίσει την προσβαλλόμενη απόφαση απορρίπτοντας το σχετικό αίτημα ακυρώσεως της αντιδίκου ενώπιον του τμήματος προσφυγών και, επιπλέον να καταδικάσει την τελευταία στα έξοδα των διαδικασιών προσφυγής και κηρύξεως ακυρότητας·
               
            
                  —
               
               
                  επικουρικώς: να ακυρώσει την προσβαλλόμενη απόφαση κατά το μέτρο που με αυτήν απορρίφθηκε η προσφυγή σχετικά με το αίτημα για έκπτωση από τα δικαιώματα επί του υπ’ αριθ. 8 435 695 σήματος της Ευρωπαϊκής Ένωσης για τα προπαρατεθέντα προϊόντα, και να αναπέμψει την υπόθεση ενώπιον του EUIPO·
               
            
                  —
               
               
                  να καταδικάσει το EUIPO στα δικαστικά έξοδα.
               
            
         Προβαλλόμενοι λόγοι
      
      
                  —
               
               
                  Παράβαση του άρθρου 58, παράγραφος 1, στοιχείο α', και παράγραφος 2, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου·
               
            
                  —
               
               
                  Παράβαση του άρθρου 94, παράγραφος 1, πρώτη περίοδος, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου·
               
            
                  —
               
               
                  Παράβαση του άρθρου 94, παράγραφος 1, δεύτερη περίοδος, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου.